

\_\_\_\_\_napirend

**TÁJÉKOZTATÓ**

**az EVAT Egri Vagyonkezelő és Távfűtő Zrt. 2024. I. -III. negyedévi vagyoni helyzetéről**

***Tisztelt Közgyűlés!***

Az önkormányzat vagyonáról és a vagyongazdálkodásról szóló 33/2022.(XI.25.) önkormányzati rendelet 41. § (8) bekezdés alapján:

*„(8) Az EVAT Egri Vagyonkezelő és Távfűtő Zártkörűen Működő Részvénytársaság vezérigazgatója, mint vezető tisztségviselő a társaság vagyoni helyzetéről legalább háromhavonta a Közgyűlés részére jelentést készít.”*

Az EVAT Zrt. 1991. augusztus 1-jén alakult részvénytársasági formában az Egri Ingatlankezelő Közvetítő és Lakásberuházó Vállalat jogutódjaként. 2001. november 26-án a tulajdonosi szerkezet átalakult 100%-ban önkormányzati tulajdonná.

Az EVAT Zrt. kiemelt tevékenységei Eger város területén a távhőszolgáltatás – fűtési és melegvíz célú hőenergia folyamatos és zavartalan – biztosítása, a hőtermelő létesítmények karbantartása és fejlesztése, annak érdekében, hogy a szolgáltatás a felhasználók számára biztonságos legyen, továbbá a vagyonkezelés: az önkormányzat és saját tulajdonú ingatlanok, egyéb vagyonelemek kezelésével, üzemeltetésével összefüggő feladatok.

A Társaság feladatait négy divízióba szervezve látja el az alábbiak szerint:

* A *Távhő divízió* feladatkörébe tartozik a távhőszolgáltatás, ezen belül a fűtés és melegvíz szolgáltatás ellátása.
* A *Vagyongazdálkodási divízió* feladatkörébe tartozik az önkormányzati és saját tulajdonú ingatlanok, valamint egyéb vagyonelemek kezelésével, gazdálkodásával összefüggő feladatok.

A tulajdonos megbízásából, a fizető parkolók-, parkolóházak-, a piaccsarnok üzemeltetése, a Szépasszonyvölgy fenntartási munkái, a város területén a rágcsálómentesítés biztosítása.

Az Agria Vállalkozói Park üzemeltetése, a Servita Udvarház épületegyüttes bérbeadás útján történő hasznosítása, vásárok, rendezvények szervezése, faházak, sátrak bérbeadása, társasházkezelés.

* A *Gazdasági divízió* feladatkörébe tartozik az önkormányzati tulajdonú ingatlanok üzemeltetésével, bevételeivel, kiadásaival kapcsolatos pénzügyi, számviteli elszámolások bonyolítása. A Zrt. és a cégcsoporthoz tartozó szervezetek számára számviteli-, bérszámfejtési-, adó- és járulék ügyviteli szolgáltatás nyújtása.
* Az *Igazgatási divízió* feladatkörébe tartozik a szervezet működésével kapcsolatos tevékenységek összefogása, a titkársági feladatok és az integrált irányítás koordinációja, a fejlesztési koncepciók meghatározása, az IT rendszerek vagy az IT rendszerekhez bármilyen módon fizikálisan vagy virtuálisan kapcsolódó egyéb szolgáltatások működtetése. A Zrt. és a cégcsoporthoz tartozó szervezetek számára való megfelelés és az adatvédelem felügyelete, az informatikai és számítástechnikai csoport feladatainak koordinálása. A fizető parkolók és a parkolással kapcsolatos fejlesztési lehetőségeinek felmérésében, előkészítésében történő közreműködés, kiemelt tekintettel az informatikai területre.

Az EVAT Zrt. 2024. évi üzleti tervét az Igazgatóság 85/2024.(VI.13.) sz. határozatával fogadta el, Eger Megyei Jogú Város Közgyűlése nem tárgyalta. Az üzleti tervben megfogalmazott feladatokat, a gazdálkodást befolyásoló körülményeket figyelembe véve, adózás előtti eredményét -70.151 E Ft-ban hagyta jóvá.

A **társaság eredménykimutatását** (összköltség eljárással) az 1. sz. melléklet tartalmazza, amely bemutatja a 2023. évi tény, 2023. I-III. negyedéves tény, 2024. évi terv, 2024. évi I-III. negyedéves tény valamint a 2024. évi várható adatokat.

Az **értékesítés** **nettó árbevétele** 2024. I-III. negyedévben az előző év hasonló időszakához képest 97,28 %-ra, a 2024. évi üzleti tervhez képest 71,36%-ra teljesült.

A költségek és egyéb ráfordítások 74,94%-ra teljesültek a bázishoz, 64,34%-ra a tervhez képest. A költségeken belül a legmagasabb arányt az anyagköltség teszi ki, melyet a fűtési időszak gáz és hőköltségének nagysága magyaráz. Az energia piacon 2022. év végén történt drasztikus áremelkedés után az árak mérséklődtek, de a költségek még így is többszöröse a két évvel ezelőttinek.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  | Adatok E Ft-ban | |
| Megnevezés | 2022.I-III.név | 2023.I-III.név | 2024.I-III.név | Index (%) 2024/2022 | | Index (%) 2024/2023 |
| Gázköltség | 255 556 | 1 441 418 | 655 636 | 256,55% | | 45,49% |
| Villanyköltség | 48 118 | 176 600 | 62 133 | 129,13% | | 35,18% |
| Hőköltség | 195 587 | 843 531 | 424 649 | 217,12% | | 50,34% |
| **Összesen** | **499 261** | **2 461 549** | **1 142 418** | **228,82%** | | **46,41%** |

A személyi jellegű ráfordítások teljesülése 69,68% a tervhez képest.

**A Társaság 2024. évi eredménykimutatása a 2024. I-III. negyedéves tényadatok alapján az alábbiak szerint alakul:**

Adatok E Ft-ban

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **T E V É K E N Y S É G** | **2023. évi** | **2023. I-III. név** | **2024. évi** | **2024. I-III. név** | **2024. évi** | **Index (%)** | **Index (%)** |
|  | **TÉNY** | **TÉNY** | **TERV** | **TÉNY** | **VÁRHATÓ** | **Tervhez** | **Bázishoz** |
| 01 | Belföldi értékesítés nettó árbevétele | 2 959 770 | 2 177 730 | 2 968 937 | 2 118 504 | 8 025 | 71,36 | 97,28 |
| 02 | Export értékesítés nettó árbevétele |  |  |  |  |  |  |  |
| **I.** | **Értékesítés nettó árbevététele (01+02)** | **2 959 770** | **2 177 730** | **2 968 937** | **2 118 504** | **8 025** | **71,36** | **97,28** |
| 03 | Saját termelésű készletek állományváltozása |  |  |  |  |  |  |  |
| 04 | Saját előállítású eszközök aktivált értéke | 0 |  |  |  |  |  |  |
| **II.** | **Aktivált saját teljesítmények értéke (03+-04)** | **0** | **0** | **0** | **0** |  |  |  |
| **III.** | **Egyéb bevételek** | **3 068 426** | **2 465 137** | **2 417 288** | **1 325 501** | **10 567** | **54,83** | **53,77** |
|  | Ebből visszaírt értékvesztés | 9 572 |  |  |  |  |  |  |
| 05 | Anyagköltség | 3 170 532 | 2 490 180 | 2 085 495 | 1 178 273 | 0 | 56,50 | 47,32 |
| 06 | Igénybevett szolgáltatások értéke | 268 934 | 195 866 | 510 932 | 229 959 | 1 200 | 45,01 | 117,41 |
| 07 | Egyéb szolgáltatások értéke | 50 208 | 39 099 | 59 020 | 38 653 | 0 | 65,49 | 98,86 |
| 08 | Eladott áruk beszerzési értéke | 1 153 | 965 | 800 | 1 158 | 9 584 | 144,75 | 120,00 |
| 09 | Eladott (közvetített) szolgáltatások értéke | 1 227 070 | 925 809 | 1 271 674 | 935 872 | 682 551 | 73,59 | 101,09 |
| **IV.** | **Anyagjellegű szolgáltatások (05+06+07+08+09)** | **4 717 897** | **3 651 919** | **3 927 921** | **2 383 915** | **693 335** | **60,69** | **65,28** |
| 10 | Bérköltség | 686 869 | 498 705 | 807 528 | 565 156 | -6 | 69,99 | 113,32 |
| 11 | Személyi jellegű egyéb kifizetések | 56 324 | 41 797 | 84 381 | 61 174 | 0 | 72,50 | 146,36 |
| 12 | Bérjárulékok | 95 337 | 69 156 | 123 372 | 81 108 | 83 686 | 65,74 | 117,28 |
| **V.** | **Személyi jellegű ráfordítások (10+11+12)** | **838 530** | **609 658** | **1 015 281** | **707 438** | **83 680** | **69,68** | **116,04** |
| **VI.** | **Értékcsökkenési leírás** | **97 842** | **73 356** | **121 074** | **75 407** | **0** | **62,28** | **102,80** |
| **VII.** | **Egyéb ráfordítások** | **407 623** | **364 556** | **409 600** | **354 938** | **-277** | **86,65** | **97,36** |
|  | Ebből értékvesztés | 1 044 |  |  |  |  |  |  |
| **A** | **ÜZEMI (ÜZLETI) TEV. EREDMÉNYE (I+-II+III-IV-V-VI-VII)** | **-33 696** | **-56 622** | **-87 651** | **-77 693** | **-758 146** | **88,64** | **-37,21** |
| 13 | Kapott (járó) osztalék és részesedés |  |  |  |  |  |  |  |
|  | Ebből kapcsolt vállalkozástól kapott |  |  |  |  |  |  |  |
| 14 | Részesedésekből származó bevételek, árfolyamnyereségek |  |  |  |  |  |  |  |
|  | Ebből kapcsolt vállalkozástól kapott |  |  |  |  |  |  |  |
| 15 | Befektetett pénzügyi eszközökből (értékpapírokból, kölcsönökből) |  |  |  |  |  |  |  |
|  | származó bevételek, árfolyamnyereségek |  |  |  |  |  |  |  |
|  | Ebből kapcsolt vállalkozástól kapott |  |  |  |  |  |  |  |
| 16 | Egyéb kapott (járó) kamatok, kamatjellegű bevételek | 30 014 | 33 840 | 20 000 | 8 077 | 0 | 40,39 | 23,87 |
|  | Ebből kapcsolt vállalkozástól kapott | 11 078 | 14 906 |  | 8 065 |  |  |  |
| 17 | Pénzügyi műveletek egyéb bevételei | 31 680 | 28 467 |  | 29 240 | 0 |  | 102,72 |
|  | Ebből: értékelési különbözet |  |  |  |  |  |  |  |
| **VIII.** | **Pénzügyi műveletek bevételei (13+14+15+16+17)** | **61 694** | **62 307** | **20 000** | **37 317** | **0** | **186,59** | **59,89** |
| 18 | Részesedésekből származó ráfordítások, árfolyamveszteségek |  |  |  |  |  |  |  |
|  | Ebből kapcsolt vállalkozásnak adott |  |  |  |  |  |  |  |
| 19. | Befektetett pénzügyi eszközökből (értékpapírokból, kölcsönökből) |  |  |  |  |  |  |  |
|  | származó ráfordítások, árfolyamveszteségek |  |  |  |  |  |  |  |
|  | Ebből: kapcsolt vállalkozásnak adott |  |  |  |  |  |  |  |
| 20. | Fizetendő kamatok és kamatjellegű ráfordítások | 6 061 | 8 | 1 000 |  |  | 0,00 | 0,00 |
|  | Ebből kapcsolt vállalkozásnak adott |  |  |  |  |  |  |  |
| 21 | Részesedések, értékpapírok, bankbetétek értékvesztése |  |  |  |  |  |  |  |
| 22. | Pénzügyi műveletek egyéb ráfordításai | 722 | 253 | 1 500 | 348 | 0 | 23,20 | 137,55 |
|  | Ebből értékelési különbözet |  |  |  |  |  |  |  |
| **IX.** | **Pénzügyi műveletek ráfordításai (18+19+-20+21+22)** | **6 783** | **261** | **2 500** | **348** | **0** | **13,92** | **133,33** |
| **B** | **PÉNZÜGYI MŰVELETEK EREDMÉNYE (VIII-IX)** | **54 911** | **62 046** | **17 500** | **36 969** | **0** | **211,25** | **59,58** |
| **C** | **ADÓZÁS ELŐTTI EREDMÉNY (+-A+-B)** | **21 215** | **5 424** | **-70 151** | **-40 724** | **-758 146** | **58,05** | **-850,81** |

Az EVAT Zrt. **2024. I-III. negyedévben -40.724 E Ft (veszteség) eredménnyel zárta az időszakot.**

Az EVAT Zrt. gazdasági tevékenységének döntő hányadát nem piaci keretek között végzi. Fő tevékenység a távhő, amely szolgáltatási árait, valamint a szolgáltatáshoz szükséges vásárolt hő árát miniszteri rendelet szabályozza. Eger Megyei Jogú Város Önkormányzatának megbízásából végzett tevékenységek (parkolási tevékenység, önkormányzati tulajdonú ingatlanok hasznosítása) kereteit központi jogszabályok és helyi rendeletek határozzák meg. Az eredmény növelése az árbevételi korlátok miatt, elsősorban szigorú és átgondolt költségracionalizálással, az erőforrásokkal történő ésszerű gazdálkodással lehetséges.

**A Zrt. 2024. évi gazdálkodását jelentősen befolyásoló, főbb kiemelt tételek:**

* A Társaság fő tevékenysége a táhőszolgáltatás, amelynek szolgáltatási árait miniszteri rendelet szabályozza. A tevékenység költségein belül a legjelentősebb tétel az energia költség. Az energia piacon 2022. év végén történt drasztikus áremelkedés után az árak mérséklődtek, de a költségek még így is többszöröse a két évvel ezelőttinek. A távhőszolgáltatás egyik bevételi forrása a szolgáltatást igénybe vevők felé kiszámlázott alapdíj és hődíj. Az árbevétel másik forrása a távhőtámogatás. A lakossági felhasználóknak értékesített hőmennyiség után járó fajlagos támogatás összege 10.904 Ft/GJ, míg a havi fix összegű támogatás 27.481 E Ft/hó. **Az üzleti terv készítésekor rendelkezésre álló adatok alapján a tevékenység tervezett eredménye: -125.825 E Ft.**
* Kiemelt feladat a szükséges karbantartások elvégzése, mely főleg a Társaság saját vagyona piacképességének biztosítását, értékmegőrzését szolgálja, illetve a távhő divízió területén szintén szükségessé válik minden évben olyan feladatok elvégzése, amelyek a rendszer biztonságos működőképességét biztosítják. Az idei év karbantartási terve 266.644 E Ft összegben került meghatározásra. Ezzel szemben 2024. I-III. negyedévben 57.677 E Ft. költség merült fel. Elsősorban a saját tulajdonú ingatlanok értékmegőrző karbantartása, felújítása maradt el a tervtől (teljesülése 11,94%), csak a szükséges hibaelhárítás, halaszthatatlan javítások lettek elvégezve, figyelemmel a szigorú költséggazdálkodás szempontjára.
* A Katona téri parkolóház havi nettó bérleti díja 5.809 E Ft. A fenntartási költségeket az árbevétel nem fedezi, a jövőben az üzemeltetési feltételek felülvizsgálata szükséges. **A tevékenység tervezett eredménye: -74.190 E Ft.** Ezzel kapcsolatban szükséges megjegyezni, hogy a parkolóház üzemeltetésére a Közgyűlés tulajdonosi jogkörben kötelezte az EVAT Zrt.-t a 329/2023. (VI. 22.) kgy. határozattal, azonban az üzemeltetési kötelezettséghez nem társult az Önkormányzat részéről forrásbiztosítás. Ezen helyzet rendezése az Önkormányzat 2025. évi költségvetésében mindenképpen szükséges.
* A Kopcsik Múzeum és a Tűzoltó Múzeum üzemeltetése jelentős anyagi terhet jelent. A költségek emelkedését nem lehet ellensúlyozni a bevétel növelésével és jelenleg semmilyen támogatási forrás nem áll rendelkezésre a fenntartáshoz, a korábbi évekkel ellentétben, amikor az Önkormányzat éves költségvetése működési célú támogatást biztosított ezen létesítmények fenntartásához. **A tevékenység tervezett eredménye: -22.062 E Ft**
* AZ EVAT Zrt. a tulajdonában álló, Kistályai u. 18. sz. alatti munkásszállón 2022. márciusától szállást és ellátást biztosít ukrán menedékesek számára, amely után támogatásra jogosult a Társaság. A tevékenység bevétele folyamatosan csökken, egyrészről az ellátott személyek száma fokozatosan csökken, másrészről a támogatásra jogosultak köre is szűkült. **A tevékenység tervezett eredménye: -33.027 E Ft**
* Az Agria Vállalkozói parkban kialakított telephelyek nagy hányada értékesítésre került. A bérbeadásból származó bevételek, a céget terhelő fenntartási költségek, értékcsökkenés együttes hatásaként **a tervezett idei évi eredmény -18.419 E Ft.**

**Kérem a Tisztelt Közgyűléstől a tájékoztató szíves tudomásulvételét.**

Eger, 2024. november 11.

**Vágner Ákos**

Eger Megyei Jogú Város

Polgármestere